Iljušin Il-76

Iljušin Il-76 (pagal NATO kodifikaciją: Candid) – XX a. septintojo dešimtmečio pabaigoje – aštuntojo pradžioje Sovietų Sąjungoje, Iljušino konstruktorių biure sukurtas sunkusis karinis transportinis orlaivis, pirmasis SSRS sukurtas karinis transporto lėktuvas su turboreaktyviniais varikliais.

Teigiama, kad orlaivis yra sukurtas 1963 m. JAV sukurto reaktyvinio transporto lėktuvo Lockheed C-141 Starlifter, taip pat Didžiojoje Britanijoje sukurto turbosraigtinio transportinio lėktuvo „Short Belfast“ pagrindu.Ил-76 Судьба „черного тюльпана“ ч.1, hackmyth, youtube.com

Orlaivis serijiniu būdu nuo 1973 m. buvo gaminamas Taškento aviacijos gamykloje (Uzbekijos SSR, nuo 1991 m. – Uzbekistanas), 2010 m. orlaivio gamyba buvo oficialiai perkelta į Aviastar-SP gamyklą (Uljanovskas, Rusija).

 Aprašymas 
Il-76 yra skirtas įvairios paskirties įrangos ir krovinių gabenimui. Lėktuvas, priklausomai nuo modifikacijos, gali gabenti iki 28–60 tonų svorio krovinius 3600–4200 km atstumu. Jo kreiserinis greitis – 770–800 km/h.

Orlaivis yra; pritaikytas darbui iš aerodromų tiek su betonine, tiek su grunto danga, kurių stiprumo charakteristikos ne mažesnės kaip 0,6 MPa. Jis gali leistis ir į ledo aerodromus, pvz. Antarktidoje.

Kilimui reikalingo tako ilgis – 1500–2000 m, o tūpimui – 930–1000 m.

 Kūrimas ir gamyba 
1966 m. birželio 28 d. SSRS aviacijos pramonės ministerija pavedė S. V. Ilušino projektavimo biurui parengti karinio transportinio lėktuvo, varomo keturiais turboreaktyviniais varikliais, projektą. Lėktuvas turėjo turėti galimybę desantuoti karius, karinę techniką ir karinius krovinius.Самолёты ОКБ имени Ильюшина. Под редакцией академика Г. В. Новожиловаminiatiūra| Rusijos banko sidabrinė 1 rublio moneta su „Il-76“, reversas.

Jau 1967 metų vasario 25 dieną S. Iljušinas patvirtino parengtą Il-76 techninį pasiūlymą. 1967 m. lapkričio 27 d. TSRS Ministrų Taryba priėmė nutarimą pradėti Il-76 kūrimo darbus. Orlaivio kūrimo darbai buvo atlikti vadovaujant generalinio konstruktoriaus pavaduotojui G. Novožilovui.

Preliminarus orlaivio projekto kūrimas buvo atliktas vadovaujant D. V. Lešneriui. 1969 m. gegužės 12 d. – gegužės 31 d. natūralaus dydžio orlaivio modelyje buvo tikrinama įrangos, keleivių ir krovinių komponuotė. Krovinių skyriaus matmenų parinkimas buvo sunki užduotis dėl didelės numatomų gabenti krovinių ir įrangos įvairovės. Lėktuvo kūrimą dar labiau apsunkino užduotis užtikrinti orlaivio eksploatavimą riboto dydžio gruntiniuose aerodromuose.Ильюшин Ил-76, Уголок неба. Большая авиационная энциклопедия http://www.airwar.ru  Maketų komisijos darbo rezultatas buvo patvirtintas 1969 metų lapkričio 20 dieną vyriausiojo karinių oro pajėgų vado P. Kutachovo įsakymu.
miniatiūra|Vaizdas iš Il-76 šturmano darbo vietos
Toks spartus pirmojo savo tipo (reaktyvinio transportinio) orlaivio kūrimas konstruktorių biure, kuris iki tol nebuvo sukūręs tokių orlaivių, pritaikant visiškai naujus variklius, aiškintinas ir tuo kad tiek varikliai, tiek pats orlaivis buvo kuriami ne nuo „švaraus lapo“, o naudojant jau turimus brėžinius. Manoma, kad Il-76 prototipu tapo 1963 m. JAV pasirodęs sunkusis transportinis lėktuvas Lockheed C-141, kurio dalis sovietai gavo po tokio orlaivio (Nr. 65-9407) avarijos 1967 m. kovo 23 d. Da Nange (Vietnamas).Žr. https://www.baaa-acro.com/search-results?combine=C-141&page=1 Kitu prototipu tapo britų gamybos krovininis turbosraigtinis „Short Belfast“, kuriam karinių užsakymų nebuvo pateikta. Lyginant su C-141, Il-76 turi kiek platesnį, tačiau trumpesnį fiuzeliažą, mažesnio mojo sparnus. Kai kurie jo elementai – pavyzdžiui, ekspolatacijai iš gruntinių aerodromų pritaikyta važiuoklė buvo „pasiskolinti“ iš kito amerikietiško orlaivio – „Fairchild C-123 Provider“ ir „Short Belfast“ bei sustiprinti. Krovinių rampa – perimta iš Short Belfast. Variklis – 1961 m. virš SSRS numušto JAV žvalgybinio lėktuvo „Lockheed U-2“ variklio „General Electric F118-101“ kopija D-30. Iljušino konstruktorių biuro inžinieriai sukūrė didžiulę įstikrintą lėktuvo nosį, kuri užtikrina puikų vaizdą iš šturmano kabinos ir kuri padėjo kompensuoti navigacinės įrangos netobulumus.

Pirmasis lėktuvo prototipas buvo pastatytas Maskvoje, mašinų gamybos gamykloje „Strela“ .

miniatiūra|kairėje| Il-76 nusileidimas ant žemės netoli Sol-Iletsko per logistikos pratybas 2019 m. rugpjūčio 30 d.Lėktuvas pirmą kartą pakilo 1971 m. kovo 25 d.Официальный сайт ОАО «Авиационный комплекс им. С. В. Ильюшина». Даты первых полётов.  iš Maskvos centrinio aerodromo ir nusileido Maskvos Ramenskoje aerodrome. Pilotas – Sovietų Sąjungos didvyris E. Kuznecovas. Lėktuvo bandymai vyko Krečevicos garnizone (netoli Didžiojo Novgorodo) ir 3-iojoje gvardijos Smolensko ordino Suvorovo ir Kutuzovo karinėje transporto aviacijos divizijoje.50 лет назад впервые поднялся в воздух самолёт Ил-76 // gazeta.ru

1971 m. gegužę lėktuvas pirmą kartą buvo pristatytas tarptautinei publikai Paryžiaus (Le Buržė) aviacijos parodoje. Pirmą kartą Il-76 SSRS piliečiai galėjo pamatyti 1971 m. rugsėjo 20 d. įvykusioje televizijos filmo „Paskutinis albatroso skrydis“, premjeroje, paskutinės serijos pabaigoje.«Последний рейс Альбатроса» 4-я серия (1971 год), Youtube. žr. 1:02:00

Pirmasis serijinis lėktuvas pirmą kartą pakilo 1973 m. gegužės 5 d. iš V. Čkalovo vardo Taškento aviacijos gamybinio susivienijimo aerodromo. Pilotas bandytojas – A. Tiuriuminas. Didžiausios gamybos apimtys siekė 65 orlaivius per metus. Apie 100 šio modelio orlaivių buvo eksportuoti už SSRS ribų. 2024 m. pradžioje buvo eksploatuojami 393 įvairių modifikacijų šio modelio orlaiviai.

 Modernizacija 
miniatiūra|Il-76MD krovinių skyrius
Devintojo dešimtmečio pabaigoje, vadovaujant vyriausiajam konstruktoriui R. Papkovskiui, buvo pradėta kurti nauja lėktuvo modifikacija – Il-76MF/TF. 1995 m. rugpjūčio 1 d. piloto bandytojo A. N. Knyšovo vadovaujama įgula atliko pirmąjį skrydį eksperimentiniu Il-76MF.

Atliekant modernizavimo darbus, orlaivio fiuzeliažas prailgintas dviem 3,3 m ilgio žiedais - po vieną prieš ir už sparnų. Dėl to nuo 326 iki 400 m³ padidėjo krovinių skyriaus tūris. Sumontuoti nauji varikliai „PS-90A-76“. Lyginant su anksčiau naudotais varikliais „D-30KP“ padidėjo trauka, 12-15% sumažėjo kuro suvartojimas, 15-20% išaugo skrydžio nuotolis, o triukšmo ir kenksmingų emisijų lygis tapo atitinkančiu ICAO standartus. Į modernizuotą IL-76 montuojama nauja avionika, tačiau įgulos narių skaičius liko nepakitęs.

 Konstrukcija 
miniatiūra| Il-76MD iš apačios
Il-76 – sunkiesiems kariniams transporto orlaiviams tradicinės – aukštasparnio konstrukcijos orlaivis su strėliškais sparnais (strėliškumas – 25°) ir „T“ formos uodega. Sparnai – stipriai mechanizuoti, su penkių sekcijų priešsparniais, dvejais trijų plyšių užsparniais, eleronais, trijų sekcijų interceptoriais (oro stabdžiais).

Lėktuvo fiuzeliažas – apvalaus skerspjūvio, padalintas į keletą hermetizuojamų sekcijų:

 F-1 – dviejų aukštų įgulos kabina (priekinės fiuzeliažo dalies viršuje), viršuje – du pilotai, borto inžinierius ir radijo operatorius, apačioje – šturmanas. Už kabinos – techninis skyrius su įranga ir atlenkiama sėdynė krovinio įrangos operatoriui bei įgulos poilsio zonoms;Самолёты ОКБ имени Ильюшина. Под редакцией академика Г. В. Новожилова
 F-2 – krovininė kabina, kurios ilgis – šeši standartinių aviacijos konteineriai ir vieta reikalingai įrangai, įskaitant dviejų pakrovimo gervių lizdus priekinėje kabinos dalyje, transporto įrangos operatoriaus darbo vietą ir pakankamo pločio praėjimą;
 F-3 – šaulio kabina su suporuotų aviacinių patrankų „GSh-23 L“ įranga (piloto ir šturmano kabinos nėra hermetiškai atskirtos, galinė šaulio kabina įrengtos tik karinėse versijose).miniatiūra|Piloto darbo vieta
Įprastą karinio transporto lėktuvo Il-76 įgulą sudaro 7 žmonės:

 Orlaivio vadas
 Orlaivio vado padėjėjas
 Šturmanas
 Borto inžinierius
 Orlaivio įrangos technikas
 Vyresnysis oro radijo operatorius – elektroninių kovo priemonių operatorius
 Vyresnysis oro šaulys
miniatiūra| Lėktuvo Il-76MD galinė kairioji važiuoklė
Orlaivio jėgainė – keturi turboreaktyviniai varikliai, montuojami ant pilonų po sparnu. Į pirmųjų serijų orlaivius montuoti varikliai D-30KP-1, kurių trauka siekė iki 11 000 kg. Vėliau – D-30KP-2, išsvystydavusius 12 000 trauką. Šie varikliai leidžia orlaiviui skristi 260–850 km/h greičiu. Tokia trauka pasirodė mažoka modifikacijai su radaro antena „Beriev A-50“, dėl ko radaro įrangą toks orlaivis įjungia tik pakilęs virš 3300 m. Naujausiose modifikacijose varikliai D-30KP varikliai pakeisti modernizuota versija PS-90A-76, išvystančia 14 500 kg kilimo režimu. Varikliai komplektuojami su reverso sklendėmis, kas leidžia variklio trauką naudoti kaip papildomą stabdymo priemonę.Самолёты ОКБ имени Ильюшина. Под редакцией академика Г. В. Новожилова

Pagalbinis generatorius „TA-6A“ yra montuojamas priekinėje kairiojo važiuoklės gaubto dalyje.

Važiuoklė – penkių atramų, kelių ratų, įtraukiama. Nosies atrama turi 4 bekamerinius ratus, kurių slėgis reguliuojamas nuo 5,5+0,5 kg/cm² gruntui ir 7,5+0,5 kg/cm² betonui. Jis vairu sukiojamas ±48 laipsnių kampu, o pedalais – ±7 laipsnių kampu (kilimo ir tūpimo metu). Įtraukiant ratai stabdomi. Pagrindinę važiuoklę sudaro priekiniai ir galiniai statramsčiai, ant kurių tvirtinami keturi stelažai. Kiekviename jų montuojami 4 ratai su kameromis, kurių slėgis reguliuojamas nuo 4,5+0,5 kg/cm² gruntui ir 7+0,5 kg/cm² betonui. Lėktuvą galima apsukti ant 40 m pločio juostos.

 Ginkluotė 
miniatiūra|Il-76 uodega su šaulio bokšteliu ir atvira rampa
Į karines Il-76 modifikacijs montuojama gynybinė sistema „9-A-503“. Ją sudaro galinis įrenginys su dviem kulkosvaidžiais GSh-23, valdomais iš ginklininko darbo vietos. Taikymui naudojama tiek optinio stebėjimo stotis, tiek radaro taikiklis „Kripton“. Kai kurių serijų orlaiviuose buvo montuojamos aktyvaus trukdymo stotys „Siren'“ ir šiluminių gaudyklių įrenginiai galiniuose važiuoklės gaubtų skyriuose. Pasyviam trukdymui skirti 4 gaudyklių išmetimo automatai „APP-50R“ (po du automatus pagrindinių važiuoklės skyrių apatinių gaubtų užpakalinėse dalyse už durų ir du automatai fiuzeliažo gale); bendras dipolinių atšvaitų ir infraraudonųjų gaudyklių užtaisų skaičius – 384 vnt. Vėlesniuose modeliuose montuoti du gaudyklių automatai su 384 užtaisais, taip pat, fotografinės įrangos skyriuje – penki automatiniai atšvaitų išmetimo automatai „ASO-2I-E7r“ su 320 užtaisų.

Lėktuvas gali būti ginkluotas įvairiomis iki 500 kg kalibro laisvai krintančiomis bombomis arba radijo švyturiais. Jie montuojami ant 4 išorinių laikiklių UBD-3DA. Bombardavimas gali būti vykdomas tiek automatiškai naudojant sistemą „Kupol“, tiek ir NKBP -7.

 Modifikacijos 
ModelisPagrindiniai požymiaiIl-76 (NATO: Candid)Pirmasis serijnis modelis, pradėtas gaminti 1973 m.Il-76 „Baghdad-1“Vėliau pervadintas „Adnan-1“. Irako KOP radiolektroninės žvalgybos orlaivis, Il-76MD pagrindu su prancūzišku radaru „Thomson-CSF Tiger-G“ nesisukančiame diske. Pagaminta 3 vnt.Il-76 „Adnan-2“Modifikacija su prancūzišku radaru „Thomson-CSF Tiger-G“ nesisukančiame diske. Persijos įlankos karo metu perskrido į Iraną (ten pervadintas „Simorgh“), 2009 m. rugsėjo 22 d. karinio parado repeticijos metu sudužo.Thomas Newdick. Iranian Military Planes Crashes in Annual ParadeIl-76КТKosmonautų treniruotėms skirtas lėktuvas. Pagaminti 3 vnt. Pirmas skrydis – 1981 m. rugpjūčio 2 d.Il-76LLminiatiūra|IL-76LL su turbosraigtiniu varikliuSkraidanti laboratorija, skirta aviacinių variklių bandymui. Pagamintas vienintelis egzempliorius. Naudojama koncerno "Iljušin".
Pirmas skrydis – 1991 m. Bandomas variklis montuojamas ant variklio Nr. 2 laikiklio.Il-76МModernizuotas, su sustiprintu fiuzeliažu. Keliamoji galia – 42 t. Pirmas skrydis – 1978 m. kovo 24 d.Il-76МGACivilinė versija be ginkluotės ir specialios įrangos. Pagaminti 2 vnt. (СССР-76502 ir СССР-76503). Pirmas skrydis – 1976 m. gruodžio 22 d.Il-76MD (NATO: Candid-B)Modernizuotas, tolimų skrydžių (rus. Модернизированный дальний), Il-76M pagrindu. Keliamoji galia – 48 t., kilimo masė – 190 t., skrydžio nuotolis su 40 t. kroviniu – 4200 km. Autonominės eksploatacijos trukmė – 2 mėn. Galimybė kabinti bombas ir radijo švyturius. Pirmas skrydis – 1981 m. kovo 6 d.Il-76MDPPriešgaisrinis variantas Il-76MD pagrindu. Keliamoji galia – 42 t. priešgaisrinių medžiagų. Pirmas skrydis 1993 m. sausio 28 d. Bandant buvo sumontuoti net 76508 l. talpos bakai.Il-76MD „Skal’pel'“Skraidanti ligoninė Il-76MD pagrindu. Komplektuojamas su trimis – priešoperaciniu, operaciniu ir intensyvio terapijos – medicinos moduliais. Pirma sskrydis – 1983 m. lipos 23 d. 2008 m. duomenis orlaivis dar buvo eksploatuojamas.Il-76MD-90А (Izdelyje 476)Il-76MD modifikacija su galingesneniais ir ekonomiškesniais varikliais PS-90A-76.Il-76MD-MModifikuotas ir modernizuotas variantas tolimiems skrydžiams (rus. Модифицированный дальний модернизированный) – modernizuota Il-76MD versija su iki 40 m. prailgintu eksploatacijos terminu. Planuojama visus Rusijos KOP Il-76 modernizuoti iki šios modifikacijos. Pirmas skrydis – 2016 m. kovo 13 d.Il-76MDK „Kosmos“Il-76MD modifikacija, skirta kosmonautų treniruotėms nesvarumo sąlygomis. Sustiprinti sparnai ir fiuzeliažas, sumontuoti kuro ir hidraulinės sistemos akumuliatoriai. Pirma sskrydis – 1988 m. rugojūčio 6 d. Pagaminti 3 vnt. Visi bazuojami Čkalovsko aerodrome.Il-76MFIl-76MD modifikacija su 6,6 m. prailgintu fiuzeliažu (dvi sekcijos po 3,3 m. prieš ir už sparno), nuo 24,5 iki 31,14 m. prailgintu krovinių skyriumi, modernizuota elektronika (palydovinės navigacijos sistema ir kt.) dėl ko įguloje nereikalingu tapo radistas, ji sumažėjo iki 5 asm. Skrydžio nuotolis su 40 t. padidėjo iki 5800 km (Il-76MD – 4700 km), keliamoji galia – 60 t., maksimali kilimo masė – 210 t. Pirmas skrydis – 1995 m. rugojūčio 1 d., valstybiniai bandymai baigti 2010 m.Il-78МКModernizuotas konvertuojamas variantas (rus. Модернизированный конвертируемый) – lėktuvas – oro tankeris Il-78 bazėje, skrydžio metu galintis pildyti kuru iki trijų lėktuvų. Pertvarkomas į karinį-transportinį lėktuvą.Il-76PPriešgaisrinis variantas. Keliamoji galia – 32 t. priešgaisrinių medžiagų. Pirmas skrydis – 1989 m. rugsėjo 22 d.Il-76PSPaieškos ir gerbėjimo (rus. Поисково-спасательный) variantas. Pirmas skrydis – 1984 m. gruodžio 18 d.Il-76PPRadioelektroninių trikdžių statymo variantas (rus. Постановщик помех) Il-76MD pagrindu. pagamintas 1 vnt. Pirmas skrydis – 1987 m. balandžio 29 d.Il-82(Il-76SK)Strateginis skraidantis vadovavimo centras (rus. Стратегический воздушный командный пункт – ВКП), skirtas vadovavimui branduolinėimis pajėgomis tuo atveju, jei būtų sunaikinti antžeminiai kontrolės centrai (gamyklinis pavadinimas – Il-76VKP). Pagaminti 2 vnt. abu bazuojami Čkalovsko aerodrome.Il-76Т (NATO: Candid-А)Transportinis variantas, civilinė Il-76M versija. Be galinės pabūklų, šiluminių gaudyklių ir dipolinių atšvaitų išmetimo, desantavimo ir karinės ryšio įrangos. Pirmas skrydis – 1978 m. lapkričio 4 d.Il-76ТDTransportinis, didelių nuotolių varaintas (rus. Транспортный дальний) – civilinė Il-76MD versija. Be karinės įrangos. Keliamoji galia – 50 t., kilimo masė – 190 t., skrydžio nuotolis su maksimaliu kroviniu – 3600 km. Pirmas skrydis – 1982 m. gegužės 5 d. СССР-76464 (2803)Il-76TD „Antarktida“Poliarinėms misijoms skirtas Il-76TD variantas su papildoma navigacine įranga, dažytas ryškiomis spalvomis. Pirmas skrydis – 1985 m. lapkričio 17 d. Pagaminti 3 vnt. – Nr. 76474 (naudotas „Aeroflot“), taip pat Nr. 76459 ir 76465.Il-76TD-90VDIl-76TD modifikacija su varikliais PS-90A-76, gamintas aviakompanijos „Volga-Dnepr“ užsakymu. Atitinka ICAO Chapter 4 reikalavimus (visi kiti orlaiviai – tik ICAO Chapter 2).Il-76ТD-90SW (Il-76ТD-90)Il-76TD modifikacija su varikliais PS-90A-76, gamintas aviakompanijos „Silk Way Airlines“ užsakymu.Il-76ТFCivilinė Il-76MF versija su ekonomiškesniais varikliais PS-90А-76. Planuojama įgulą sumažinti iki 3-4 asm.Il-78 (NATO: Midas)Lektuvas – oro tankeris Il-76MD pagrindu. Pirmas skrydis – 1983 m. liepos 26 d.Il-78МModernizuotas Il-78 Pirmas skrydis 1987 m. kovo 7 d.Il-78М-2Il-78M tolimesnės modernizacijos projektas Il-76MD-M pagrindu.Il-78М-90АLėktuvas – oro tankeris Il-76МD-90А pagrindu.Il-78МК-90Il-78МК modifikacija su varikliais PS-90А-76.Il-78МКIIl-78M variantas, gamintas Indijos KOP užsakymu (rus МКИ — модернизированный, коммерческий, индийский).Il-78МPUkrainoje modernizuoti 4 IL-78M, skirti Pakistanui Modenrizacija vyko nuo 2009 m. gruodžio iki 2012 m. gegužės.Il-976Skraidantis rakwetų telemetrijos vadovavimo ir matavimo punktas (rus. Самолётный командный измерительный пункт – СКИП), Il-76MD ir А-50 pagrindu. Įgula – 15 sistemos operatorių. Pirmas skrydis – 1986 m. Pagaminti 5 vnt. Iki 2020 m. trys lėktuvai nurašyti, du perdaryti į skraidančias laborotorijas.А-50 (NATO: Mainstay)Tolimosios radioelektroninės žvalgybos ir valdymo orlaivis. Pirmas skrydis – 1978 m.А-60Skraidanti laborotorija, skirta lazerinio ginklo bvandymams. Berijevo konstruktorių biure pagaminti 2 vnt. (kitais duomenimis – 3). Pirmas skrydis – 1981 m. Pirmasis lėktuvas po bandymų 1989 m. sudegė Čkalovsko aerodrome. Antrasius lėktuvas laikomas Sankt Peterburge, trečaisis – Taganroge.А-100 „Premjer“Radioelektroninės žvalgybos lėktuvas Il-76MD-90А pagrinduKJ-2000Kinijoje sukurtas radioelektroninės žvalgybos lėktuvas Il-76TD pagrindu.

 Il-76MD-90A / Il-476 
miniatiūra| Il-76MD-90A (paroda MAKS-2013)
Il-76MD-90A (Izdeliye-476) – gili Il-76 lėktuvo modernizacija. Orlaivis kurtas tarpregioniniam karių, sunkios stambios įrangos ir krovinių gabenimui, taip pat personalo, įrangos ir krovinių nuleidimui parašiutu. Lėktuvu gali būti gabenama visa Rusijos oro desantininkų naudojama ginkluotė ir karinė technika. Taip pat orlaivis pritaikomas sužeistųjų evakuacijai ir gaisrų gesinimui.avia.pro Ильюшин Ил-76 Gaminamas Uljanovsko aviacijos gamykloje „Aviastar-SP“, kuri yra Rusijos valstybinio aviacijos koncerno (rus. OAK) dalis.

Šis lėktuvas kartais vadinamas Il-476,, tačiau oficialus jos pavadinimas yra Il-76MD-90A.

Pirmasis egzempliorius buvo surinktas 2011 m. gruodžio mėn., pirmasis skrydis įvyko 2012 m. rugsėjo 22 d. Gamykliniai bandymai – 19 skrydžių buvo vykdomi nuo 2013 m. kovo 18 d. iki gegužės mėn. 2013 metų liepą vyko valstybiniai bandymai.miniatiūra| Il-76 gaisro gesinimo misijojeĮ Il-76MD-90A montuojamas naujos konstrukcijos sparnas, nauji varikliai PS-90A-76 (po 14,5 t. traukos), sustiprinta važiuoklė, patobulintos elektroninės ir navigacinės sistemos, gynybos kompleksas, apsaugantis nuo priešlėktuvinių raketų, infraraudonųjų, ultravioletinių, lazerio diapazono, taip pat radaro trukdžių sistemos. 2012 m. spalio 5 d., „Aviastar“ ir Rusijos Federacijos gynybos ministerija pasirašė sutartį dėl 39 vienetų gamybos iki 2020 m. Vieneto kaina siekė apie 3,5 milijardo rublių (apie 11 mln. JAV dolerių).

Pirmasis serijinės gamybos lėktuvo skrydis įvyko 2014 m. spalio 3 d. 2019 m. balandžio 2 d. Rusijos gynybos ministerijai buvo perduotas pirmasis serijinis Il-76MD-90A (gamyklinis Nr. 0109). 2019 m. balandžio 9 d. duomenimis, buvo surinkti 3 serijiniai lėktuvai.Российская газета — издание Правительства Российской Федерации «Третий серийный транспортник Ил-76МД-90А передали на покраску» 09.04.2019

2020 metais Uljanovske buvo pagaminti 3 vnt. Il-76MD-90A.

 Operatoriai 
miniatiūra|300px| Šalys, kuriose eksploatuojami Il-76Įvairių modifikacijų Il-76 Rusijoje, Ukrainoje, Kazachstane ir Uzbekistane naudojami kaip pagrindiniai karinės transporto aviacijos orlaiviai. Jis taip pat eksploatuojamas Alžyro, Indijos, Jordanijos, Irano, Irako, Kinijos, Libijos, Šiaurės Korėjos ir Sirijos karinėse oro pajėgose.

Il-76 buvo aktyviai eksploatuojami Afganistano kare, kur pasirodė kaip labai patikimi orlaiviai. Karo veiksmų metu buvo sunaikinti tik du tokie orlaiviai. Sirijos pilietinio karo metu ir Rusijos-Ukrainos karo metu šiuos orlaivius plačiai naudojo visos kariajančios pusės

Il-76 plačiai naudojami ir civilinių operatorių. Orlaivis nesunkiai pertvarkomas į priešgaisrinį lėktuvą ir naudojamas gaisrų gesinimo misijose.

 Kariniai 



 Alžyro karinės oro pajėgos – 3 Il-76MD, 8 Il-76TD ir 6 Il-78 tankeriai (2016 m.)САМОЛЁТЫ ИЛЬЮШИН ИЛ-76/78/А-50 – РЕЕСТР, russianplanes.net 



 Angolos karinės oro pajėgos – 4 Il-76TD 2016 m.miniatiūra|Baltarusijos KOP IL-76



 Armėnijos karinės oro pajėgos – 2 Il-76 2016 m.



 Azerbaidžano karinės oro pajėgos – 4 Il-76 2016 m.



 Baltarusijos karinės oro pajėgos – 2 Il-76 ir dar 9 Il-76 civilinė versija, skirta kariniam naudojimui, nuo 2016 m.miniatiūra|Indijos KOP Il-76



 Indijos karinės oro pajėgos – 24 Il-76MD, 6 Il-78 ir 3 Il-76TD su Izraelio Phalcon radaru 2016 m.



 Jordanijos karinės oro pajėgos – 2 Il-76MF 2016 m.



 Irano karinės oro pajėgos – 12 Il-76, 2016 m. [58]
 Islamo revoliucinės gvardijos oro pajėgų korpusas – 2 Il-76



 Irako karinės pajėgos – eksploatavo il-76, tačiau XXI a. trečiajame dešimtmetyje jų nenaudojo.miniatiūra|Kinijos Trečiojo medicinos universiteto medikų komanda laipinasi į Kinijos KOP Il-76



 Jemeno karinės oro pajėgos – daug Il-76, 2016 m.


 Kinijos karinės oro pajėgos – daugiau nei 16 Il-76MD ir Il-76TD, 1 Il-78 2016 m.miniatiūra|Kongo KOP IL-76 su civiliniu registracijos numeriu TN-AFS



 Kongo Respublikos karinės oro pajėgos (vyriausybinis aviacijos būrys) – 1 Il-76TD (2021 m.)



 Libijos karinės oro pajėgos – 4 Il-76M



 Šiaurės Korėjos karinės oro pajėgos – keletas Il-76 (2016 m.)



 Rusijos aviacijos ir kosmoso pajėgos – 94 Il-76MD, 3 Il-76MD-M, 15 Il-76MD-PS90A, 5 Il-78, 10 Il-78M nuo 2024 m.
 Rusijos Federacijos FSB pasienio tarnyba – keletas IL-76 2016 m.
 Rusijos nacionalinė gvardija – 9 Il-76 2016 m.



 Sudano karinės oro pajėgos – 1 Il-76 (2016 m.)miniatiūra|Ukrainos KOP Il-76, 2019 m.



 Sirijos karinės oro pajėgos — 3 Il-76 (2016 m.)



 Ukrainos karinės oro pajėgos – 5 Il-76MD (2021 m.)

 Civiliniai 
miniatiūra|Il-76 Sudano Nialos oro uoste, nusileidęs vykdydamas USAID finansuojamą JT misiją


 JT humanitarinės oro tarnybos skraidė orlaivius nuo dešimtojo dešimtmečio vidurio iki šių dienų. Dauguma jų priklauso oro linijų bendrovei „Aeroflot“ arba Rusijos oro pajėgoms.



 Gira Globo – 1 Il-76



 Dvin Airlines – Il-76TD
 Terevan-Avia – 1 Il-76miniatiūra|Aviakompanijos "Silk Way" Il-76TD



 Azal Avia Cargo – 1 Il-76TD
 Azerbaijan Airlines – 1 Il-76M
 „Silk Way Airlines“ – 9, įskaitant 1 Il-76MD, 7 Il-76TD ir 1 Il-76TD-90miniatiūra|TransAviaExport Il-76TD Frankfurto prie Maino oro uoste, 2006 m.



 Belavia – Il-76 (iki 1999 m.)
 „TransAVIAexport Airlines“ – 1, įskaitant 5 Il-76MD ir 18 Il-76TD
 Gomelavija – 5 Il-76TD



 „Faso Airways“ – 1 Il-76TD



 „Imtrec Aviation“ eksploatuoja Laose registruotus Il-76



 „China United Airlines“ – naudojo „Il-76“.



 Cubana de Aviación – 1 Il-76MD



 Air Congo – Il-76



 Ecuatorial Cargo – 1 Il-76TD .
 Express International Cargo


miniatiūra|Pouya Air Il-76 Mehrabado oro uoste, 2023 m. gruodis
 „Atlas Air“ – mažiausiai 8 Il-76TD
 „Chabahar Air“ – mažiausiai 2 Il-76TD
 „Mahan Air“ – Il-76.
 „Payam Air“ – 2 Il-76TD
 Pouya Air
 Qeshm Air – 2 Il-76TD.
 Safiran Airlines – buvęs operatorius



 „Iraqi Airways“ – 1 Il-76



 Yemenia – 2 IL-76TD



 North American Tactical Aviation, Inc – buvęs operatorius
 Tactical Air Defense Services, Inc
 „Air Support Systems, LLC“ gaisrams gesinti naudoja Il-76/78
miniatiūra|"Phoenix Aviation " Il-76TD


 Gulf Aviation Technology and Services – keli Il-76 užsakomieji ir nuomojami
 Phoenix Aviation – 2 Il-76TD

miniatiūra|"Kazakhstan Airlines" Il-76


 Kazachstano vyriausybė – 1 Il-76
 „Air Almaty“ – lizingu Il-76TD Air Almaty 
 „Air Kazakhstan“ – eksploatavo Il-76 iki jos veiklos nutraukimo 2004 m
 GST Aero – 1 Il-76T
 Kazakhstan Airlines – eksploatavo Il-76TD iki jos veiklos nutraukimo 1997 m
 Sayakhat Airlines – buvęs operatorius



 „Botir Avia“ – 3 orlaiviai: 1 Il-76MD ir 2 Il-76TD
 „Kyrgyzstan Airlines“ – 1 Il-76TD
 „Reem Air“.



 Kambodžos „Imtrec aviation“ registruoti Il-76TD miniatiūra|Libijos KOP IL-76



 Inversija – 3 lėktuvai: 2 Il-76T ir 1 Il-76TD



 Jamahiria Air Transport – Il-76M, Il-76TD, Il-78
 Libyan Air Cargo, Libyan Arab Airlines krovinių padalinys – 21 orlaivis, įskaitant 1 Il-76M ir 15 Il-76TD



 Transafrica Airlines

   Moldova

 Aerocom – eksploatavo Il-76MD ir Il-76T bent iki 2005 m. sausio mėn.
 Oro linijų transportas – keli Il-76, 3 orlaiviai sudužo 2004 ir 2005 m.
 Jet Line International 
 Tiramavijaminiatiūra|Air Koryo Il-76 Pchenjano oro uoste, 2012 m.



 „Air Koryo“.
 CAAK


miniatiūra|Rusijos Nepaprastųjų situacijos ministerijos Il-76 gaisro gesinimo operacijoje
miniatiūra|Aviakompanijos "Volga-Dnepr" Il-76 Brisbano oro uoste
miniatiūra|Aeroflot (greičiausiai – SSRS KOP) Il-76
 Nepaprastųjų situacijų ministerija – Il-76ТD
 Abakan Avia — 3 Il-76TD
 Аeroflot – daug lėktuvų, dauguma kurių iš tiesų priklausė karinėms oro pajėgoms. XXI a. nei vieno Il-76 ši aviakompanija neeksploatavo.
 Air STAN — Il-76TD
 Airlines 400 — 2 Il-76TD.
 Airstars Airways — 4 Il-76TD
 ALAK – Il-76 iki bankroto 1999 m.
 Alrosa-Avia — 4 Il-76TD
 Aram Air
 Атлант-Союз — 6, iš jų 2 Il-76MD ir 4 Il-76TD
 ATRAN Cargo Airlines — 5, iš jų 3 Il-76T ir 2 Il-76TD. Anksčiau – dar vienas Il-76M.
 Atruvera Aviation — 3: 1 Il-76MD и 2 Il-76TD
 Aviacon Zitotrans — 5, iš jų 4 Il-76TD
 Aviaenergo — buvęs operatorius
 Aviast — 4: 1 Il-76MD и 3 Il-76TD
 Continental Airways — buvęs operatorius
 Dacono Air — buvęs operatorius
 Dobrolet Airlines — 3 Il-76TD
 Домодедовские авиалинии — buvęs operatorius
 East Line
 Ilavia Airline — 6: 2 Il-76MD ir 4 Il-76TD
 Крас-эир — buvęs operatorius
 Krylo Airlines – 2 Il-76TD iki 2005 m
 Magadan Avia Leasing
 Moscow Airways – Il-76TD, XX a. dešimtame dešimtmetyje
 Novosibirsk Air Enterprise — buvęs operatorius
 Pulkovo Aviation Enterprise — buvęs operatorius
 авиакомпания Самара — 2 Il-76TD
 Tesis Aviation Enterprise — 9 Il-76TD
 Тюменские авиалинии
 Uralinteravia
 Волга-Днепр — 7 Il-76TD ir 2 Il-76ТD-90VD



 Air Tomisko – 1 Il-76TD
 Kosmas Air – 1 Il-76TD



 Aerolift Sierra Leone naudoja Il-76 specialiose užsakomųjų skrydžių ir krovinių gabenimo operacijose



 SSRS karinės oro pajėgos – keli šimtai orlaivių, 1987 m. – 310. Didžioji jo dalis po SSRS žlugimo atiteko buvusioms sovietinėms respublikoms
 „Jet Air Cargo“ – viena pirmųjų civilių Il-76 operatorių Rusijoje po „Aeroflot.
miniatiūra|Sirijos avialiniju Il-76


 „Air West“ eksploatavo nedidelį skaičių orlaivių, šiuo metu nežinoma, kiek jų yra
 Azza Transport – 2 IL-76TD
 East West Cargo
 Juba Cargo
 Badr Airlines – 1 Il-76
 Trans Atticominiatiūra|Turkmenistano avialinijų Il-76



 „Syrian Arab Airlines“ – 4, įskaitant 3 Il-76M



 Turkmenistan Airlines – 8 Il-76TD


miniatiūra|"Ukrainian Cargo Airways" Il-76MD, Reg. Nr. UR-UVC, 2001 m.
 Air Service Ukraine – Il-76MD
 Air Ukraine - buvęs operatorius, bankrutavęs.
 ATI Aircompany – įvairių modifikacijų IL-76
 Azov Avia Airlines – 2 Il-76MD
 BSL Airline – 6 Il-78
 „Busol Airlines“ – buvęs operatorius, uždarytas 1998 m
 Khors Aircompany – 2 Il-76MD
 Lviv Airlines – 3 Il-76MD
 South Airlines – buvęs operatorius
 Ukraine Air Alliance – 4 orlaiviai: 1 Il-76MD ir 3 Il-76TD
 „Ukrainian Cargo Airways“ – 21, iš jų 19 „Il-76MD“.
 Veteran Airlines
 „Volare Airlines“ – 3 orlaiviai: 2 Il-76MD ir 1 Il-76TD
 Južmašavija – 2 Il-76TDminiatiūra|"Uzbekistan Airways" IL-76



 Avialeasing
 Uzbekistan Airways – 14 Il-76TD



 Atlant Hungary – Il-76
 Hungarian Ukrainian Air Cargo – Il-76



 Avient Aviation – 1 Il-76

 Avarijos ir katastrofos 
miniatiūra|2009 m. lapkričio 1 d. Mirnyj (Rusija) sudužusio Il-76 avarijos vieta
Aviation Safety Network duomenimis, iki 2023 m. rugsėjo 27 d. iš viso dėl avarijų ir rimtų avarijų buvo prarasti 94 vnt. Il-76. Iš viso šiuose incidentuose žuvo 1133 žmonės.

Vienintelis bandymas užgrobti Il-76 baigėsi be aukų.

Be to, 2024 m. sausio 14 d. ir 2024 m. vasario 23 d. Ukrainos kmariuomenė numušė Rusijos KOP A-50 (Il-76 modifikacijos). Kiekvienu atveju žuvo iki 15 Rusijos kariškių. 2023 m. vasario 26 d. Mačiuličių kariniame aerodrome (Baltarusija) Ukrainos drono sprogimo metu vienas A-50 buvo apgadintas. Orlaivis vėliau buvo išsiųstas remontui į gamyklą Rusijoje. Būklė nežinoma.

 Orlaiviai-paminklai ir muziejų eksponatai 
+ Tipas Registracijos Nr. Gamyklinis Nr. Vieta Vaizdas Il-76T UR-UCI (buvęs CCCP-76511) 083414444 Ukrainos valstybinis aviacijos muziejusdešinėje|200x200px Il-76MD CCCP-86913 0023438108 Karo transporto aviacijos muziejus (Ivanovas, Rusija) Il-76M CCCP-86047 093418572 Centrinis Rusijos karinių oro pajėgų muziejus IL-76PS CCCP-76621 0043456695 Aviacijos technikos muziejus (Luganskas) Il-76T EW-76709 0003427796 Minskas (oro uostas)

 Techniniai duomenys 
RodiklisIl-76MIl-76TDIl-76MD-90APirmas skrydis1978 m. kovo 24 d.1982 m.gegužės 5 d.2012 m. rugsėjo 22 d.Pagaminta, vnt.242, iš kurių164 eksploatuojami,
46 saugomin.d.>10 (2021 m.)Ilgis46,59 m46,60 mSparno mojis50,50 mAukštis14,76 m14,45 mSparno plotas~300 m²Sparno proilgis8,5Krovinių skyriausskersmuo4,80 mplotis3,46 maukštis3,40 milgis20 m25,75 mtūris235,28 m³302,92 m³Svoristuščio92.000 kg104.000 kgnaudingasis40.000 kg48.000 kg60.000 kgkilimo170.000 kg190.000 kg210.000 kgSparno apkrova307–567 kg/m²307–633 kg/m²347–700 kg/m²Jėgainė4 × Solovjov D-30KP po 118 kN traukos4 × Solovjov D-30KP-2
po 122 kN traukos4 × PS-90A-76
po 142,2 kN traukosGreitismaksimalus850 km/hkreiserinis750 km/h780 km/htūpimo220 km/h240 km/hSkrydžio lubos15.500 mKreiserinis aukštis9.000 m12.000 mSkrydžio nuotolis5.000 km (su 40 t. naudingu kroviniu)
4.200 km (su maksimaliu kroviniu)5.400 km (su 40 t. naudingu kroviniu)
4.400 km (su maksimaliu kroviniu)6.500 km (su 40 t. naudingu kroviniu)
4.000 km (su maksimaliu kroviniu)Kilimo distancija850 m1.700 m1.600 mTūpimo distancija450 m1.000 m930 m

 Taip pat skaityti 
 Lėktuvo Il-76 užgrobimas 1995 m. rugpjūčio 3 d
 Il-76 Antarktidoje

 Analogai

 McDonnell Douglas C-17 Globemaster III
 Lockheed C-141 Starlifter
 Xian Y-20
 Antonov An-124 „Ruslan“

 Literatūra 
 (RU) Ильюшин Ил-76, Уголок неба. Большая авиационная энциклопедия http://www.airwar.ru
 (RU) САМОЛЁТЫ ИЛЬЮШИН ИЛ-76/78/А-50 – РЕЕСТР, russianplanes.net
 (RU) Сулейманова, Светлана. Ил-76МД-90А самолёт большого будущего (рус.) // Гражданская авиация. — М., 2012. — № 11. — С. 8—11.
 (RU) Таликов, Николай. Три четверти века «ильюшинского» неба… : Авиационный комплекс имени С. В. Ильюшина в истории мировой авиации — 3-е изд., расш. и доп. — М. : Вестник Воздушного Флота, 2008. — 463 с. — ISBN 978-5-901808-13-9.

 Išnašos 

Kategorija:Aukštasparniai
Kategorija:Transportiniai lėktuvai (kariniai)
Kategorija:Iljušin orlaiviai
Kategorija:T formos uodega